**MINIMALIZÁCIA PRACOVNÝCH OPERÁCIÍ**

Systém minimálneho obrábania pôdy je súbor mechanických zásahov do pôdy, ktoré umožňujú podstatne znížiť počet pracovných operácií pri obrábaní pôdy, aj v celom procese výroby produktov poľnohospodárskych plodín. Veľmi výrazne sa tak šetria náklady

na výrobnú činnosť. Výhodou je aj menší počet pracovných operácií, jedným zásahom sa vykoná viacero činností, ktoré zároveň šetria pôdu.

Vďaka vývoju nových vysokovýkonných mechanizmov sa zlučujú mnohé pracovné úkony.

**Najčastejšie ide o tieto postupy** :

* zlúčenie orby, prípravy pôdy a sejby,
* zlúčenie orby a sejby,
* zlúčenie prípravy pôdy a sejby.

Pri niektorých plodinách sa trvalo alebo dočasne vynecháva orba. V týchto prípadoch sa

do jedného pracovného úkonu spája :

* plošné kyprenie rotačnými kypričmi a sejba,
* čiastočné kyprenie v pásoch sejby a sejba,
* sejba bez akejkoľvek prípravy pôdy pomocou špeciálnych sejačiek.

Za základný spôsob bezorbových technológií sa považuje **priama sejba do neobrobenej pôdy**, je však podmienená vývojom vhodných herbicídov proti burinám. Princíp spočíva

v sejbe do pôdy, ktorá sa nijako nenarušuje.

Špeciálna sejačka vytvára v pôde ryhu, kde sa umiestňuje osivo. Po sejbe tak ostáva väčšina povrchu pôdy pokrytá rastlinnými zvyškami. Dôležité je vhodne zvoliť a používať chemickú ochranu hlavne proti burinám. Možno ju použiť najmä pri pestovaní obilnín.

V porovnaní s klasickým postupom sa dosahujú rovnaké a lepšie výsledky, hlavne

 z ekonomického hľadiska, lebo sa značne znižujú náklady.



Redukovaný spôsob orby kypričom

Domáca úloha:

Do zošitov si opíšte:

Minimalizácia pracovných operácií.

Systém minimálneho obrábania pôdy je súbor mechanických zásahov do pôdy, ktoré umožňujú podstatne znížiť počet pracovných operácií pri obrábaní pôdy. Veľmi výrazne sa tak šetria náklady na výrobnú činnosť.

Jedným zásahom sa vykoná viacero činností, ktoré zároveň šetria pôdu.